Document ID: /roh_data/filtered/fineweb-2-filterrobots_roh.jsonl.gz/6346

- Flavia Walder ed il chor mischedau Sevgein han lantschà il barat cun Remo Weishaupt ed il chor maschadà Grischun Turitg
- Remo Weishaupt ha barattà cun Jürg Wasescha ed il chor maschadà Alvra
- Jürg Wasescha ha surlaschà ses chor a Josefina Blumenthal-Cadruvi ed ha dastgà diriger ina prova dal chor mischedau catolic Sagogn
- Josefina Blumenthal-Cadruvi ha barattà cun Sergej Schmidt dal chor viril Domat
Da Sevgein, sur Turitg, en Val Alvra, sur Sagogn a Domat
Quai è stà insaco ester, ma fitg bel. Jau hai giudì da vesair Remo cun mes chor. I mava bain a prà, il Remo cun mias chantaduras e mes chantadurs.
Gist mo luc, luc na fan ins betg uschia insatge, in zic gnervus sun jau schon staus. Ma cura che la prova ha cumenzà sun jau lura spert sa sentids fitg bain.
Quai è stà per mai ina bella experientscha da diriger ina giada in chor ester. Igl è propi stà in grond plaschair. Els èn sa participads e stads motivads cun in grond entusiassem.
Sco els han guardà davantnà è stà super! E tuts faschevan la gimnastica, quai è stà bellischem!
Jau hai vis, nua ch'il chor fa sbagls e nua che jau cumpensesch quai per il chor. Perquai sun jau fitg cuntents da pudair persequitar mes chor ina giada da l'autra perspectiva.
BarattaChor è a fin. Ed uss?
Ussa faschain nus pausa da stad, sco ils blers chors rumantschs. D'atun, cura ch'il nov onn da chant cumenza, datti lura era ina nova acziun da RTR cun noss chors. Tgenina? Nus laschain vus anc in zic en las mirveglias. Giudai la pausa da stad!
RR actualitad 11:00